CELEX: 62006CA0508
Language: et
Date: 2007-11-29 00:00:00
Title: Kohtuasi C-508/06: Euroopa Kohtu (kaheksas koda) 29. novembri 2007 . aasta otsus — Euroopa Ühenduste Komisjon versus Malta Vabariik (Liikmesriigi kohustuste rikkumine — Direktiiv 96/59/EÜ — Artikkel 11 — Jäätmekäitlus — Polüklooritud bifenüülide ja polüklooritud terfenüülide kõrvaldamine — Nõutavate kavade ja kavandite edastamata jätmine)

26.1.2008   
            
            
               ET
            
            
               Euroopa Liidu Teataja
            
            
               C 22/12
            
         Euroopa Kohtu (kaheksas koda) 29. novembri 2007. aasta otsus — Euroopa Ühenduste Komisjon versus Malta Vabariik
   (Kohtuasi C-508/06) (1)
   
   (Liikmesriigi kohustuste rikkumine - Direktiiv 96/59/EÜ - Artikkel 11 - Jäätmekäitlus - Polüklooritud bifenüülide ja polüklooritud terfenüülide kõrvaldamine - Nõutavate kavade ja kavandite edastamata jätmine)
   (2008/C 22/23)
   Kohtumenetluse keel: inglise
   Pooled
   
      Hageja: Euroopa Ühenduste Komisjon (esindajad: M. Konstantinidis ja D. Lawunmi)
   
      Kostja: Malta Vabariik (esindajad: S. Camilleri ja L. Farrugia.)
   Kohtuasja ese
   Liikmesriigi kohustuste rikkumine — Nõukogu 16. septembri 1996. aasta direktiivi 96/59/EÜ polüklooritud bifenüülide ja polüklooritud terfenüülide (PCB/PCT) kõrvaldamise kohta (EÜT L 243, lk 31; ELT eriväljaanne 15/03, lk 75) artikkel 11 — Direktiivis ette kavade, kavandite ja inventarinimekirjade kokkuvõtete määratud tähtajaks koostamata ja komisjonile edastamata jätmine
   Resolutiivosa
   
               1)
            
            
               Kuna Malta Vabariik jättis edastamata nõukogu 16. septembri 1996. aasta direktiivi 96/59/EÜ polüklooritud bifenüülide ja polüklooritud terfenüülide (PCB/PCT) kõrvaldamise kohta artiklis 11 nõutud kavad ja kavandid, siis on Malta Vabariik rikkunud kohustusi, mis tulenevad nimetatud artiklist 11, loetuna koostoimes akti Tšehhi Vabariigi, Eesti Vabariigi, Küprose Vabariigi, Läti Vabariigi, Leedu Vabariigi, Ungari Vabariigi, Malta Vabariigi, Poola Vabariigi, Sloveenia Vabariigi ja Slovaki Vabariigi ühinemistingimuste ja Euroopa Liidu aluslepingutesse tehtavate muudatuste kohta artikliga 54.
            
         
               2)
            
            
               Mõista kohtukulud välja Malta Vabariigilt.
            
         
      (1)  ELT C 56, 10.3.2007.